J e g y z ő k ö n y v

Készült: a Bezenye Községi Önkormányzat Képviselő-testületének 2025. december 17. napján 16:00 órakor az önkormányzat tárgyalótermében megtartott nyilvános képviselő-testületi ülésén.

Jelen vannak: a jelenléti ívben felsoroltak

Márkus Erika polgármester köszönti a megjelenteket, és 16:25 órakor az ülést megnyitja. Megállapítja, hogy az ülés határozatképes, mert a megválasztott 7 képviselőből 7 fő jelen van. A jegyzőkönyv hitelesítésére Martinschich Mihályné képviselőt kéri fel. 

A javaslattal a képviselő-testület egyhangúlag egyetért. 

Márkus Erika polgármester ismerteti az ülés meghívó szerinti napirendi pontjait, majd kéri annak elfogadását.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozza:

176/2025. (XII. 17.) határozat
Bezenye Községi Önkormányzat képviselő-testülete a 2025. december 17. napi ülésén az alábbi napirendi pontokat tárgyalja: 

1. Tájékoztatás az előző testületi ülés óta hozott intézkedésekről, eredményekről
1. Beszámoló a Rajkai Közös Önkormányzati Hivatal Bezenyei Kirendeltségének munkájáról
1. Az önkormányzat 2026. évi belső ellenőrzési tervének jóváhagyása
1. A képviselő-testület 2026. évi munkatervének jóváhagyása
1. Beszámoló a tanyagondnoki szolgálat működéséről
1. Tanyagondnoki rendelet módosítása
1. Idősek részére adható támogatási összeg meghatározása
1. Az önkormányzat 2026. évi költségvetési koncepciója
1. Törvényességi felhívás GY/04/1531-1/2025
1. A 2026/2027. tanév iskolai felvételi körzetének meghatározása
1. A temetőrendelet felülvizsgálata

Felelős:	Márkus Erika polgármester
Határidő:	azonnal


1. napirendi pont
Tájékoztatás az előző testületi ülés óta hozott intézkedésekről, eredményekről

Bezenye Községi Önkormányzat képviselő-testülete 2022. november 29-i ülésén az SZMSZ módosítását fogadta el, melynek 6. számú melléklete a következőket tartalmazza:
A képviselő-testületi ülés szóbeli tájékoztatójának kötelező elemei a következők: 
- az előző képviselő-testületi ülés óta, polgármesteri hatáskörben hozott döntéseinek ismertetése 
- az előző képviselő-testületi ülés óta történt, az önkormányzatot érintő megbeszéléseiről beszámoló 
- folyamatban lévő beruházások és pályázatok készültségi és pénzügyi állapota 
- aktuálisan lezárt beruházások és pályázatok ismertetése 
- általános pénzügyi helyzet ismertetése 
- tájékoztató a befolyt és elmaradt adókról 
- válaszadás a Képviselő-testület tagjai által az előző héten feltett írásbeli kérdéseire

A tájékoztató az SZMSZ szerint szóban történik. A polgármester elmondja, hogy a TOP pályázatok (sportpálya-közösségi tér, Művelődési ház - tetőcsere) közbeszerzése folyamatban. Véleménye szerint rendkívüli ülés összehívása lesz szükséges az eljárást lezáró határozat meghozatalához. A járdafelújítás befejeződött. A fásítás és a napelemes kandeláber kihelyezése majd tavasszal fog megtörténni. Közvilágítás biztosításához tervezés és engedélyeztetés szükséges, amely rendkívül hosszadalmas és költséges.

Alpolgármester Úr kérése volt, hogy foglalkozzanak a helyi önazonossággal kapcsolatos rendelet megalkotásával. A polgármester az előző ülésen kérte a képviselőket - a vonatkozó törvény alapján - a decemberi testületi ülésre küldjék meg írásos javaslataikat ezzel kapcsolatban. Mivel egy javaslat érkezett írásban, szóban pedig több képviselő jelezte, hogy várjunk még a kérdéssel, így ennek a rendeletnek az előkészítését egyelőre nem kezdtük meg. Kéri, hogy amennyiben mégis szükségét érzik a rendelet megalkotásának, jelezzék felé.

A TOP piac kivitelezése az ütemtervnek megfelelően zajlik. A kooperációk rendszeresek. Jelenleg a tetőt készítik a szakemberek, látványos az építkezési folyamat. 

A szociális tüzelő kihordása befejeződött.

A projektekről kiküldésre került egy összefoglaló táblázat. Kiemeli, hogy az ágdaráló beszerzése hamarosan megtörténik. 

A polgármester kérdezi, hogy van-e kérdés, észrevétel a beszámolóval kapcsolatosan.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

177/2025. (XII. 17.) határozat
Bezenye Községi Önkormányzat Képviselő-testülete az SZMSZ 6. számú melléklete szerinti szóbeli beszámolót elfogadja.

Felelős:	Márkus Erika polgármester
Határidő: 	azonnal

2. napirendi pont (02 sz. előterjesztés szerint)
Beszámoló a Rajkai Közös Önkormányzati Hivatal Bezenyei Kirendeltségének munkájáról

Márkus Erika polgármester megköszöni a Közös Hivatal dolgozóinak és vezetőinek áldozatos munkáját, majd felkéri az aljegyzőt a napirend előterjesztésére.

Dr. Reinthaller Ferdinánd aljegyző megköszöni a szót, és elmondja, hogy a képviselők és bizottságok részére kiküldésre került a részletes beszámoló. Kiegészítésképpen elmondja, hogy február 1-től történ szervezeti változás, amikor a Bezenyei Kirendeltség csatlakozott a Rajkai Közös Önkormányzati hivatalhoz, melyet addig Rajka Község Önkormányzata és Dunasziget Község Önkormányzata alkotott. Ő maga aljegyzőként május óta része a hivatali apparátusnak. Jók a tapasztalatai, a dolgozók mindegyike tudja a feladatát és jól végzi azt. Az ügyteher jelentős, amit az is mutat, hogy közel 1600 irat keletkezett. A hivatal a közfeladatot megfelelően ellátja. Megköszöni a kollégák munkáját.

Schmatovichné Radits Klaudia Éva alpolgármester szintén megköszöni a közös hivatali munkát. Elmondja, hogy érzi a minőségbeli pozitív változást. Aljegyző Úr szinte folyamatos jelenléte véleménye szerint nagy segítség.

Hiltser Mátyás alpolgármester elmondja, hogy a csatlakozáskor voltak fenntartásaik, de mára ezek megszűntek. Tíz hónap után úgy látja, hogy jó döntést hoztak.

A polgármester megköszöni a beszámolót, és elmondja, hogy csatlakozik az előtte szólókhoz, a falu nevében megköszöni a munkát.

A polgármester kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a beszámoló elfogadásáról szóló határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

178/2025. (XII. 17.) határozat
Bezenye Községi Önkormányzat Képviselő-testülete úgy döntött, hogy a Rajkai Közös Önkormányzati Hivatal Bezenyei Kirendeltségének munkájáról szóló beszámolót elfogadja.

Felelős:	Márkus Erika polgármester
Határidő: 	azonnal


3. napirendi pont (03 sz. előterjesztés szerint)
Az önkormányzat 2026. évi belső ellenőrzési tervének jóváhagyása

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a Magyarország helyi önkormányzatairól szóló 2011. évi CLXXXIX. törvény (Mötv.) 119. § (4) bekezdése szerint a jegyző köteles gondoskodni a belső ellenőrzés működtetéséről, a felügyelt költségvetési szervek ellenőrzéséről a helyi önkormányzatra vonatkozó éves ellenőrzési terv képviselő- testületi jóváhagyására előírt határidő a Mötv. 119. § (5) bekezdése értelében az előző év december 31. A korábbi belső ellenőrzések megállapításait folyamatosan beépítik munkafolyamataikba, hogy javíthassanak a szabályosságon. A szociális juttatások kifizetése még nem került a belső ellenőrzés fókuszába, ezért javasolja, hogy 2026. évben a szociális juttatások kifizetésének szabályszerűsége szerepeljen kiemelt ellenőrzési témaként. A pénzügyi bizottság a napirendet tárgyalta, felkéri a bizottság elnökét az elhangzottak ismertetésére.

Novák-Fabsich Kitti, a Pénzügyi, Ügyrendi Bizottság elnöke elmondja, hogy a bizottság a napirendet megtárgyalta, egyhangúlag elfogadásra javasolja.

A polgármester kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

179/2025. (XII. 17.) határozat

Bezenye Községi Önkormányzat Képviselő-testülete úgy határoz, hogy a 2026. évi belső ellenőrzési munkatervet a melléklet szerinti tartalommal elfogadja.

Felelős:	Márkus Erika polgármester
Határidő: 	azonnal


4. napirendi pont (04 sz. előterjesztés szerint)
A képviselő-testület 2026. évi munkatervének jóváhagyása

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy A Képviselő-testület által 8/2019.(XII.2.) önkormányzati rendelettel elfogadott, többször módosított Szervezeti és Működési Szabályzat 17. §-a tartalmazza a munkatervre vonatkozó szabályokat. A Képviselő-testület rendes üléseit éves munkaterv alapján tartja, amelyet minden év január 31-ig testületi ülésen állapít meg. A polgármester a jegyző útján gondoskodik a munkaterv tervezetének elkészítéséről. Ennek során javaslatot kell kérni a képviselő-testület tagjaitól, a közszolgáltatást nyújtó szervezetek vezetőitől, a települési nemzetiségi önkormányzat képviselő-testületétől az elnökön keresztül, és mindazoktól, akik tanácskozási joggal vehetnek részt a testületi üléseken. Fentieken túl a képviselő-testület bizottságai is fogalmazhatnak meg javaslatokat a képviselő-testület éves munkatervére vonatkozóan. A munkatervben szereplő témák egy részének megtárgyalását törvény, a Szervezeti és Működési Szabályzat, valamint képviselő-testületi határozatok, szerződések, önkormányzati rendeletek írják elő. A további napirendek a beérkezett javaslatok figyelembevételével kerülnek be a 2026. évi képviselő-testületi munkaterv tervezetébe. A kiküldött e-mailes megkeresésre javaslatok érkeztek, melyek az előterjesztés mellékletét képezik. Az éves munkaterv kialakításánál figyelembe vették, a jogszabályok által előírt határidőket, a nevelési év rendjét, a korábbi évek tapasztalatait, valamint a hivatali munkarendet. 

Kéri a Tisztelt Képviselő-testületet, hogy az éves munkaterv elfogadását követően legyenek szívesek úgy tervezni, hogy a testületi ülések előre meghatározott napjain meg tudjanak jelenni az üléseken, ez a határozatképesség szempontjából rendkívül fontos. Kéri, tiszteljék meg ezzel a dolgozókat és a falu lakosságát!

A munkaviszonyban álló képviselők részére az önkormányzat igazolni tudja a képviselő-testületi ülésen való részvételt, melyet a munkáltató köteles elfogadni. A munkáltató kérheti az önkormányzattól a képviselő munkabérének arányos megtérítését a képviselő-testületi ülésen való részvétel miatti távollét esetére.

A pénzügyi és a humán bizottság is tárgyalta a napirendet. Felkéri a bizottságok elnökeit az elhangzottak ismertetésére.

Lenzsér-Csiba Adrienn bizottsági elnök elmondja, hogy a humán bizottsági ülésen kérték, hogy kerüljön rögzítésre a humán bizottsági ülések időpontja is, 15:00 órai kezdettel. Ezzel a kiegészítéssel a bizottság egyhangúlag elfogadásra javasolja a 2026. évi munkatervet.

[bookmark: _Hlk216809644]Novák-Fabsich Kitti, a Pénzügyi, Ügyrendi Bizottság elnöke elmondja, hogy kérésére a bizottsági ülések időpontjai is rögzítésre kerültek a munkatervbe, a hatékonyabb tervezhetőség érdekében. A bizottsági ülésen javasolták továbbá, hogy a decemberi ülés kerüljön korábbi időpontra, december 2. napjára, a szociális rendelet felülvizsgálata pedig a decemberi ülésen kerüljön megtárgyalásra, igazodva a 70 éven felüli idősek támogatásának kifizethetőségéhez. A bizottság a munkatervet ezekkel a változtatásokkal egyhangúlag elfogadásra javasolja

A polgármester kérdezi, van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

180/2025. (XII. 17.) határozat
Bezenye Községi Önkormányzat Képviselő-testülete úgy döntött, hogy az Önkormányzat 2026. évi munkatervét a melléklet szerinti tartalommal elfogadja az alábbi kiegészítésekkel:
· kerüljön rögzítésre a Humán Bizottság üléseinek időpontja a képviselő-testületi ülésekkel megegyező napokon, 15:00 órai kezdettel;
· a decemberi ülés napja legyen december 2.;
· a szociális rendelet felülvizsgálata a decemberi ülésre kerüljön ütemezésre.

Felelős:	Márkus Erika polgármester
Határidő: 	azonnal

5. napirendi pont (05 sz. előterjesztés szerint)
Beszámoló a tanyagondnoki szolgálat működéséről

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy Bezenye Község Polgármesterének a tanyagondnoki szolgálatról szóló 3/2021. (III.11.) önkormányzati rendeletének 3.§ (4) bekezdése értelmében a tanyagondnoki szolgálat a tevékenységéről évente egy alkalommal beszámol a képviselő-testületnek. A képviselő-testület a tanyagondnoki szolgálat beszámolóját megkapta. A napirendi pontot a humán bizottság tárgyalta, felkéri a bizottsági elnököt az elhangzottak ismertetésére.

Lenzsér-Csiba Adrienn bizottsági elnök elmondja, hogy a humán bizottság a tanyagondnoki szolgálat működéséről szóló beszámoló elfogadását egyhangúlag támogatja.

A polgármester megköszöni Csák Krisztián tanyagondnok munkáját.

Schmatovichné Radits Klaudia Éva alpolgármester szintén megköszöni Csák Krisztián munkáját és rugalmasságát. Elmondja, hogy öröm látni, hogy ez a feladat a hivatásává vált, ami sokkal több, mint egyszerű munka.

Csák Krisztián képviselő tanyagondnokként hozzáfűzi, hogy nem tudna úgy működni, ha nem olyan kollégák lennének mellette, akik vannak. Nagyon jó csapatban dolgozik. Programütközés esetén a polgárőrség is segítségükre van, ha kell, gépjármű biztosításával.

Lenzsér-Csiba Adrienn bizottsági elnök hozzáfűzi, hogy Csák Krisztián nagy „közkincs”, de mindenki nagyon segítőkész a csapatban. Köszöni a munkájukat.

Martinschich Mihályné képviselő is köszöni a munkát, de annyit kér, hogy próbálják megőrizni ezt az együttműködést, ne üljenek fel mindenféle félinformációknak.

A polgármester jelzi, hogy a fiúk betegek. Érdemes lenne 1 főt megpályáztatni. Nézzék meg, hogy milyen pályázatok érkeznek zöldterület-gondnok területre.

A képviselő-testület a javaslattal egyhangúlag egyetért.

A polgármester kérdezi, hogy van-e egyéb kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

181/2025. (XII. 17.) határozat
Bezenye Községi Önkormányzat Képviselő-testülete a tanyagondnoki szolgálat 2025. évi munkájáról szóló beszámolót – a melléklet szerinti tartalommal - elfogadja. 

Felelős: 	Márkus Erika polgármester 
Határidő: 	2026. március 31. 


6. napirendi pont (06 sz. előterjesztés szerint)
Tanyagondnoki rendelet módosítása

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy Bezenye Községi Önkormányzat a tanyagondnoki szolgálat részletes szabályait a 3/2021. (III.11.) önkormányzati rendeletében szabályozza. A rendelet célja, hogy a tanyagondnoki szolgálat a magasabb szintű jogi szabályozással összhangban, szabályozott keretek között biztosítsa a külterületi vagy egyéb belterületi lakott helyek intézményhiányából eredő hátrányainak enyhítését, az alapvető szükségletek kielégítését segítő szolgáltatásokhoz, közszolgáltatásokhoz, valamint egyes alapszolgáltatásokhoz való hozzájutást, továbbá segítse az egyéni, közösségi szintű szükségletek teljesítését. A rendelet vizsgálata megtörtént abból a szempontból, hogy az továbbra is megfelel- a magasabb szintű jogszabályoknak és megfelelően lefedi-e a szabályozandó területeket. Ezek után megállapítható, hogy a rendelet összhangban van az egyéb jogszabályokkal, kellően világos, informatív és részletes. 

Indokolt ugyanakkor a módosítás, csupán szervezeti változások miatt, mert a rendeletben két helyen (8.§ (1) bekezdés, 16.§) még a Hegyeshalmi Közös Önkormányzati Hivatal megnevezés szerepel, amelyet módosítani kell Rajkai Közös Önkormányzati Hivatalra.

A napirendet a pénzügyi és a humán bizottság is tárgyalta, felkéri a bizottsági elnököket az elhangzottak ismertetésére.

Novák-Fabsich Kitti, a Pénzügyi, Ügyrendi Bizottság elnöke elmondja, hogy a bizottság a napirendet megtárgyalta, egyhangúlag támogatja a rendelet tervezet szerinti módosítását.

Lenzsér-Csiba Adrienn, a Humán Bizottság elnöke elmondja, hogy a bizottság a rendelet tervezet szerinti módosítását egyhangúlag támogatja.

A polgármester kérdezi, van-e kérdés, észrevétel. 

Mivel kérdés, észrevétel nem érkezett, a polgármester szavazásra teszi fel rendelet tervezet szerinti megalkotását.

A képviselő-testület ellenszavazat nélkül, egyhangúlag, 7 igen szavazattal, minősített többséggel az alábbi rendeletet megalkotja:

9/2025. (XII. 17.) önkormányzati rendelet
[bookmark: _Hlk216810608]a tanyagondnoki szolgálatról szóló 3/2021. (III.11.) önkormányzati rendelet módosításáról

Bezenye Községi Önkormányzat Képviselő-testülete a tanyagondnoki szolgálatról szóló 3/2021. (III. 11.) önkormányzati rendelet módosításáról szóló rendeletét – a melléklet szerinti tartalommal – megalkotja.


7. napirendi pont (07 sz. előterjesztés szerint)
Idősek részére adható támogatási összeg meghatározása

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy Bezenye Községi Önkormányzat Képviselő-testülete a szociális igazgatásról és a szociális ellátásokról megalkotta a 4/2020.(VII. 1.) önkormányzati rendeletét. A rendelet 12. §-ában szabályozza az idős személyek részére nyújtható támogatás feltételeit. 
A rendelet 12. § (3) bekezdése értelmében: „Az idős személyek részére nyújtott, egyszeri települési támogatás összege – a költségvetési rendeletben szereplő előirányzat keretösszegének figyelembevételével –
1. 150 ezer forint havi járandóság alatt 70 ezer forint összegű egyszeri támogatás
1. 150 ezer és 200 ezer forint havi járandóság között 50 ezer forint összegű egyszeri támogatás
1. 200 ezer forint havi járandóság felett 30 ezer forint összegű egyszeri támogatás.”

Az Önkormányzat 2025. évi költségvetésében a települési önkormányzat szociális feladatainak egyéb támogatása jogcímén 11.709.000,- Ft állami támogatást kapott, (Bursa ösztöndíj támogatás és a szociális tüzelőanyag költségei levonása után) ebből a települési támogatásra fordítható összeg: 10.248.500,- Ft.
A fenti összegből december 15-ig 6.868.200,-Ft került felhasználásra. 
A normatívából még kifizetésre kerülnek a gyógyszertámogatások, lakhatási támogatások és egyéb települési támogatások 373.500,- Ft összegben.

Javasolja, hogy a 2025. évi idősek támogatásának támogatási összegeit az alábbiak szerint határozzák meg:
· Első kategória: 150 ezer forint havi járandóság alatt 65 ezer forint összegű egyszeri támogatás
· Második kategória: 150 és 200 ezer forint havi járandóság között 40 ezer forint összegű egyszeri támogatás
· Harmadik kategória: 200 ezer forint havi járandóság felett 25 ezer forint összegű egyszeri támogatás
Javasolja továbbá, hogy kerüljön módosításra továbbá, hogy a támogatási kérelmeket tárgyév november 20-30 között lehet beadni.

A támogatás odaítéléséről a rendelet 15. § (1) bekezdés e) pontja alapján a Humán Bizottság a rendelet hatálybalépését követően fog dönteni.  

A napirendet a pénzügyi és a humán bizottság is tárgyalta, felkéri a bizottsági elnököket az elhangzottak ismertetésére.

Novák-Fabsich Kitti, a Pénzügyi, Ügyrendi Bizottság elnöke elmondja, hogy a bizottság a napirendet megtárgyalta, egyhangúlag támogatja a rendelet tervezet szerinti módosítását.

Lenzsér-Csiba Adrienn, a Humán Bizottság elnöke elmondja, hogy a bizottság a rendelet tervezet szerinti módosítását egyhangúlag támogatja.

A polgármester kérdezi, van-e kérdés, észrevétel. 

Mivel kérdés, észrevétel nem érkezett, a polgármester szavazásra teszi fel rendelet tervezet szerinti megalkotását.

A képviselő-testület ellenszavazat nélkül, egyhangúlag, 7 igen szavazattal, minősített többséggel az alábbi rendeletet megalkotja:

10/2025. (XII. 17.) önkormányzati rendelet
a szociális igazgatásról és a szociális ellátásokról szóló 4/2020. (VII. 1.) önkormányzati rendelet módosításáról

Bezenye Községi Önkormányzat Képviselő-testülete a szociális igazgatásról és a szociális ellátásokról szóló 4/2020. (VII. 1.) önkormányzati rendelet módosításáról szóló rendeletét – a melléklet szerinti tartalommal – megalkotja.


A polgármester folytatja a napirend tárgyalását azzal, hogy az Önkormányzat 2025. évi költségvetésében az önkormányzat egyes szociális és gyermekjóléti feladatainak támogatására fennmaradó keretösszege 2025. december 15. napon 3.006.800,- Ft. A jelenleg beérkezett támogatási kérelmek összege 3.120.000 ,-Ft (idős személyek támogatása, rendkívüli támogatások). A kifizetéshez az általános tartalékból át kell csoportosítani a kifizetések teljesítéséhez. Javasolja, hogy – az esetlegesen év végéig még beérkező, előre nem látható kérelmek miatt – hozzávetőlegesen 300.000,- Ft összeget csoportosítsanak át, az átcsoportosítandó összeget a pénzügyi ügyintéző a kifizetések könyvelésekor pontosítja.

Kéri a képviselők támogatását, hogy a beérkezett és még várható települési támogatásokat ki tudják fizetni.

A polgármester kérdezi, van-e kérdés, észrevétel. 

Mivel kérdés, észrevétel nem érkezett, a polgármester szavazásra teszi fel az átcsoportosításról szóló határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

182/2025. (XII. 17.) határozat
Bezenye Községi Önkormányzat Képviselő-testülete a 70 éven felüli idősek támogatásának kifizetésére az önkormányzat egyes szociális és gyermekjóléti feladataira kapott normatíván felüli összeget az önkormányzat 2025. évi költségvetésében az általános tartalék terhére az önkormányzat egyes szociális és gyermekjóléti feladataira átcsoportosít.

Felelős: 	polgármester
Határidő:	2025. december 23.

Hiltser Mátyás alpolgármester kérdezi, hogy hány fő adott be kérelmet.

A polgármester azt válaszolja, hogy közel 80 fő.

8. napirendi pont (08 sz. előterjesztés szerint)
Az önkormányzat 2026. évi költségvetési koncepciója

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy egyelőre a jövő évi költségvetés sarokköveit szeretné rögzíteni, ezzel kapcsolatosan kért javaslatokat, észrevételeket a hétfői megbeszélésen. Mindenekelőtt javasolja, hogy a minimálbér emelésének mértékén túl, további 5% béremelés történjen a dolgozók esetében.

A képviselők a javaslattal egyet értenek.

Schmatovichné Radits Klaudia Éva alpolgármester javasolja a trafiboxot kivenni, hiszen nagyon drága, több, mint 20 millió forint. Helyette javasolja, hogy a szakemberlakásra állítsanak be legalább 5 millió forint összeget, fel kell újítani.

A polgármester azt válaszolja, hogy a pályázatokat figyelik, ha lesznek lehetőségek, akkor meghatározzák a fejlesztések irányát. Ha szakemberlakásra lesz forrás, akkor azt érdemes felújítani, azonban, ha inkább járdára lesz forrás, akkor arra fordítsanak saját forrást is.

A napirendet a pénzügyi bizottság tárgyalta, felkéri a bizottság elnökét az elhangzottak ismertetésére.

Novák-Fabsich Kitti, a Pénzügyi, Ügyrendi Bizottság elnöke elmondja, hogy a bizottság a napirendet megtárgyalta, egyhangúlag támogatja a határozati javaslat elfogadását. A trafiboxot a pénzügyi bizottság is ki szeretné venni a költségvetésből. Nagyon drága. 

A polgármester kérdezi, van-e kérdés, észrevétel. 

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

183/2025. (XII. 17.) határozat
az önkormányzat 2026. évi költségvetési koncepciójáról

[bookmark: _Hlk216812198][bookmark: _Hlk216812129]Bezenye Községi Önkormányzat Képviselő-testülete az önkormányzat 2026. évi költségvetési koncepcióját megismerte. Felkéri a tisztségviselőket, hogy a költségvetési rendelet tervezetét készítsék elő a koncepcióban megfogalmazott tartalommal.

Felelős: 	Márkus Erika polgármester
Határidő: 	Következő képviselő-testületi ülés


9. napirendi pont (09 sz. előterjesztés szerint)
Törvényességi felhívás GY/04/1531-1/2025

Márkus Erika polgármester elmondja, felkéri az aljegyzőt a napirend előterjesztésére.

Dr. Reinthaller Ferdinánd aljegyző megköszöni a szót, és elmondja, hogy a jegyző kapott törvényességi felhívást a jegyzőkönyvek feltöltésének gyakorlatával kapcsolatosan. Az eljárás nem zárult le, mert a polgármesternek tájékoztatási kötelezettsége van még akkor is, ha nem ő a felhívás címzettje.

Csák Krisztián képviselő kérdezi, hogy van-e valamilyen hozadéka a felhívásnak.

Az aljegyző elmondja, hogy ha nem fogadná el a képviselő-testület a tájékoztatást, akkor lehetne további szankció. A jegyzőkönyvek feltöltésével kapcsolatosan csak a határidők megtartásának gyakorlatát kifogásolták, tartalmi probléma nem volt. Hogy a jövőben ez ne történjen meg, megtették a szükséges intézkedéseket.

Schmatovichné Radits Klaudia Éva alpolgármester hozzáfűzi, hogy ebből volt neki több konfliktusa. Besegíthetne más kolléga. Van erre megoldás? Átvehet valaki az érintett kollégától feladatot?

Az aljegyző azt válaszolja, hogy erről volt már egyeztetés, minden erővel azon lesznek, hogy ez ne forduljon elő többet. Bízik benne, hogy ettől még nem lesz rossz az önkormányzat megítélése, mint ahogy azt Alpolgármester Asszony említette.

A polgármester megköszöni a részletes tájékoztatást, és kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

184/2025. (XII. 17.) határozat
[bookmark: _Hlk216812666]a GY/04/1447-1/2025 iktatószámú törvényességi felhívás megismeréséről

Bezenye Községi Önkormányzat Képviselő-testülete úgy határoz, hogy a Győr-Moson-Sopron Vármegyei Kormányhivatal GY/04/1447-1/2025 törvényességi felhívásáról szóló tájékoztatást tudomásul veszi.

Felelős:	Márkus Erika polgármester
Határidő: 	azonnal


10. napirendi pont (10 sz. előterjesztés szerint)
A 2026/2027. tanév iskolai felvételi körzetének meghatározása

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a nemzeti köznevelésről szóló 2011. évi CXC törvény 50. § (8) bekezdése szerint a területileg illetékes tankerületi központ meghatározza és közzéteszi az iskolák felvételi körzetét, továbbá a pedagógiai szakszolgálatot ellátó intézmény működési körzetét. A vonatkozó jogszabályok alapján a jelenleg hatályos körzethatárokon alapuló, előzetes véleményeztetés a települési önkormányzatok tekintetében 2025. október 15. napjáig megtörtént. Előzetes észrevételt, javaslatot tehettek továbbá a köznevelési intézmények, az egyházi és a magánintézmények fenntartói, valamint a nemzetiségi önkormányzatok is. A Rendeletben meghatározott eljárásrend szerint a Győri Tankerületi Központ megküldte a tárgyi döntés tervezetét. A tervezetben piros betűszínnel kerültek feltüntetésre a javasolt módosítások, áthúzással a törlésre javasolt adatok. A települési önkormányzatok, az egyházi és a magánintézmények fenntartói véleményt nyilváníthatnak, míg az érintett nemzetiségi önkormányzatok egyetértésükről nyilatkozhatnak a tervezettel kapcsolatban, melyet a Győri Tankerületi Központ hivatali kapujára elektronikus úton kell megküldeni legkésőbb 2026. február 15. napjáig. A beérkezett vélemények figyelembevételével a Győri Tankerületi Központ dönt a körzetek meghatározásáról. Jelen előterjesztés mellékletét képezi a tárgyi döntés tervezete. A Bezenyei Horvát-Magyar Kétnyelvű Általános iskola beiskolázási körzete, kizárólag horvát nemzetiségi oktatás tekintetében, Bezenye település közigazgatási területe.

Javasolja a körzethatárokat módosítási igény nélkül elfogadni.

A napirendet a humán bizottság tárgyalta, felkéri a bizottsági elnököt az elhangzottak ismertetésére.

Lenzsér-Csiba Adrienn, a Humán Bizottság elnöke elmondja, hogy a bizottság a határozati javaslat elfogadását egyhangúlag támogatja.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

185/2025. (XII. 17.) határozat
a 2026/2027. tanév iskolai felvételi körzetének elfogadásáról

1. Bezenye Községi Önkormányzat Képviselő-testülete a 2026/2027. tanév iskolai felvételi körzetét a TK/074/02147-106/2025 iktatószámú megkeresés mellékletét képező tervezet szerinti tartalommal elfogadja.

1. Bezenye Községi Önkormányzat Képviselő-testülete felhatalmazza a polgármestert a döntés Győri Tankerületi Központ részére történő megküldésére.

Felelős: 	polgármester
Határidő: 	2026. február 15.



11. napirendi pont (11 sz. előterjesztés szerint)
A temetőrendelet felülvizsgálata

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 2. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen a köztemetők kialakítása és fenntartása. A temetőkről és a temetkezésről szóló 1999. évi XLIII. törvény (a továbbiakban: Ttv.) 6. § (4) bekezdése értelmében ,,köztemető esetében a temető használatának rendjéről önkormányzati rendeletben, egyéb temetők esetében temetőszabályzatban kell rendelkezni.” A Ttv. 40. § (3) bekezdése előírja, hogy a 40. § (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni. Ezen jogszabályi rendelkezés alapján a Képviselő-testület köteles a temetőrendeletében foglalt díjtételek éves felülvizsgálatára, és az ezzel kapcsolatos döntés meghozatalára. Amennyiben a díjtételek módosításra kerülnének, szükséges rendeletet hozni, viszont, ha a Képviselő-testület nem kíván a díjtételeken változtatni, elegendő és indokolt erről határozatot hozni. 

A napirendet a pénzügyi és a humán bizottság is tárgyalta, felkéri a bizottsági elnököket az elhangzottak ismertetésére.

Novák-Fabsich Kitti, a Pénzügyi, Ügyrendi Bizottság elnöke elmondja, hogy a bizottság a napirendet megtárgyalta, egyhangúlag támogatja a határozati javaslat elfogadását.

Lenzsér-Csiba Adrienn, a Humán Bizottság elnöke elmondja, hogy a bizottság a határozati javaslat elfogadását egyhangúlag támogatja.

A polgármester hozzáfűzi, hogy az előző képviselő-testület nagy vívmánya volt, hogy beszedték az évek óta elmaradt díjakat. Kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 7 igen szavazattal az alábbi határozatot hozta:

186/2025. (XII. 17.) határozat
a helyi köztemetőről és a temetkezés rendjéről szóló 7/2022. (IX. 21.) önkormányzati rendelet felülvizsgálatáról

Bezenye Községi Önkormányzat Képviselő-testülete úgy határoz, hogy a helyi köztemetőről és a temetkezés rendjéről szóló 7/2022. (IX. 21.) önkormányzati rendeletében szereplő díjtételeken nem változtat.

Felelős:	polgármester, jegyző
Határidő: 	azonnal


Mivel kérdés, észrevétel nem érkezett, a polgármester megköszöni a részvételt, és az ülést 17:12 órakor bezárja. 

k.m.f.




	Márkus Erika	Dr. Reinthaller Ferdinánd
	polgármester	aljegyző

Jegyzőkönyv hitelesítő: 




	Martinschich Mihályné	
	jegyzőkönyv hitelesítő	

